ב"ה

**יופי- הטוב והבעייתי ללא קשר לצניעות!**

**Dress, Fashions & Physical Beauty**

**(Regardless of Gender Attraction!)**

1. מסכת שבת נ ע"ב

 אמימר ומר זוטרא ורב אשי הוי יתבי בסעודה, אייתו לקמייהו ברדא, אמימר ורב אשי משו ידייהו, מר זוטרא לא משי ידיה. א"ל, לא ס"ל מר להא דא"ר ששת, ברדא שרי. א"ל רב מרדכי, בר מיניה דמר [=חוץ ממר זוטרא], דאפילו בחול נמי לא ס"ל, דס"ל כי האי תנא דתניא, מגרר אדם גלדי צואה וגלדי מכה מעל בשרו בשביל צערו, ואם בשביל ליפות עצמו, אסור. ואינהו [=האחרים שרחצו] כמאן סברוה? כי הא דתניא רוחץ אדם פניו ידיו ורגליו בכל יום בשביל כבוד קונהו, משום שנאמר "כל פעל ד' למענהו" (משלי טז).

1. **רש"י, שם**

**משום ליפות את עצמו אסור** - משום לא ילבש גבר שמלת אשה (דברים כב).

**בשביל קונהו** - לכבוד קונהו, דכתיב (בראשית ט) כי בצלם אלהים עשה וגו', ועוד: דהרואה בריות נאות אומר ברוך שככה לו בעולמו.

כל פעל ה' למענהו - הכל ברא לכבודו.

1. עין איה / שבת ד, ט על מסכת שבת נ ע"ב

א. הנטיה אל היופי יש לה שני צדדים, האחד טוב והשני רע. מצד אחד, היא מרוממת את הנפש ומפעלת על העין הרואה פעולה טובה ומכובדת, ומצד השני, האדם עלול לאבד על ידה את היסוד הראשי להצלחתו, שיסוד ההצלחה הפנימית הוא שידע האדם **שאשרו ימצא תמיד בעצמו**, בקרב נפשו ולבבו, ולא ילך לבקשה אצל אחרים. שהנטיה ליופי **משעבדת** את האדם לזולתו, שרוב עניני היופי המה רק ביחש העין החיצוני, ובזה האדם עלול **לשכח את עצמו** בצד המוסרי שלו, ולעשות מעשיו רק ע"פ המציאות המצוירת אצל זולתו, ובזה הוא מתרחק מכל דרך האמת ויראת ד' האמיתית, שיסודה היא הדעת העליונה ש"נר ד' נשמת אדם חופש כל חדרי בטן" (משלי כ, כז), שהטוב העליון נובע רק מכפי **הישרתו** הפנימית ע"פ עומק חפצו לטוב לצדק ולמ[י]שרים, לא בשביל מציאות חן בעיני זולתו.

ב. ע"כ, שתי הנטיות צריך שימצאו בהן מחזיקים. כי הנטיה למציאת חן בעיני זולתו, חוץ מרוממות הנפש שיש בעצם היופי, היא בעצמה תועיל מ"מ **בחיי החברה** ג"כ הרבה, מפני שעי"ז מתגדלת ההשתעבדות החברותית לדברים הטובים והנכבדים **שכבר קנה** אותם הכלל.

ג. אמנם באשר מחילופים הנמצאים בסגולות הנפש, נמצא אנשים שיסוד התיחדותם תלוי בהדרכת עצמם לצד הטוב הנעלה, **לחסידות** ולקדושה, ורק בתור פעולה שניה, ע"כ תצא מאלה הקדושים תועלת גדולה להכלל כולו.

ד. הם הנם המורים הגדולים, **שלא בהשפעה** **מעשית** של פעולה הם מדריכים את דורם בדרכי חיים כ"א בעצם הוייתם ומציאותם, וישנם אנשים שנוצרו להיות מדריכים **בפועל** ומשפיעים בדיבור ובמעשה. **האנשים הגנוזים**, שכל טובם בפנימיותם, יותר הם ראויים שיעשו רושם על עצמם ועל העולם בשינאתם את היופי וההתהדרות, ובבטלם את חפישת החן מהסביבה שלהם, כדי שיבאו הלימודים היוצאים מזאת הנטיה האמיתית הזאת בעולם להרבות השקט והשלום הפנימי, הצניעות והקדושה שבלב ועומק הנפש.

ה. אבל האנשים המוכנים להשפעה בפועל, הם ע"כ קשורים הם עם העולם, והרושם הטוב והמכובד שהם עושים ע"י היופי המלוה אותם הוא מכלל עבודתם בקודש, הם צריכים להיות רוחצים פניהם ידיהם ורגליהם בכל יום לכבוד קונם, שזהו כבודו של מקום ב"ה, שיגדל רושם הטוב של אנשי קודש צדיקים וחכמים לפעול על הבריות, ושיגדל כח הבושה בעולם ע"י מה שימצא האדם משועבד להסכמת החברה בכל דבר טוב, **שמכריע את החסרון** היוצא מזה למי שמשתמש בנטיה של ההשתדלות ביופי החיצוני **לסמות את עיני זולתו**, ולאבד את מרכז האושר הפנימי שהוא "נחלת שדי ממרומים" (איוב לא, ב), הנתונה דוקא לאדם לבדו בפנימיותו ואין לזרים אתו. וע"י שתי ההשפעות יחד, יצאו הדברים הטובים שצריכים להיולד משתי הנטיות, "ו"אלו ואלו דברי אלהים חיים" (עירובין יג, ב).

1. **אורות התשובה ה, ה**

העקשנות לעמוד תמיד בדעה אחת ולהיתמך בה בחבלי החטאת שנעשו למנהג, בין במעשים בין בדעות, היא מחלה הבאה מתוך שקוע בעבדות קשה, שאינה מניחה את אור החרות של התשובה להאיר בעוצם חילה: כי התשובה היא שואפת לחופש מקורי אמתי שהוא החפש האלהי שאין עמו שום עבדות.

**5. עולת הראיה ב, פירוש על ההגדה, עמ' רמב**

א. ההבדל שבין העבד לבן-החורין איננו רק הבדל מעמדי, מה שבמקרה זה הוא משועבד לאחר וזה הוא בלתי-משועבד. אנו יכולים למצא עבד משכיל שרוחו הוא מלא חירות, ולהיפך בן-חורין שרוחו הוא רוח של עבד. החירות הצביונית היא אותו הרוח הנשאה, שהאדם וכן העם בכלל מתרומם על ידה להיות **נאמן להעצמיות** הפנימית שלו, **להתכונה הנפשית של צלם א-להים** אשר בקרבו, ובתכונה כזאת אפשר לו להרגיש את חייו בתור חיים מגמתיים, שהם שוים את ערכם.

ב. מה שאין כן בבעל הרוח של העבדות, שלעולם אין תכן חייו והרגשתו מאירים בתכונתו הנפשית העצמית, כי-אם **במה שהוא טוב ויפה אצל האחר** השולט עליו איזה שליטה שהיא, בין שהיא רשמית בין שהיא מוסרית, - במה שהאחר מוצא שהוא יפה וטוב. ואנחנו לאורה הפנימי של החירות העצמית הזאת, "חרות על הלוחות, אל תקרא חרות אלא חירות", נסע ונלך להבליט יותר ויותר את עצמאותנו הרעננה הפנימית, שקנינו ע"י גילוי שכינה, אותה החירות שקנינו ע"י הפלא הגדול היחיד בעולם, שנעשה עמנו בעת שגאלנו ה' יתברך וגאל את אבותינו ממצרים לחירות עולם.

**6. שם, עמ' רסא-** ... בהיות האדם כ"כ בן חורין עד שיוכל בחירותו המוחלטת ג"כ לשעבד עצמו במקום הראוי, ולהיות עבד במקום שהעבדות היא החירות האמיתית, "אל תירא עבדי יעקב".

**7. מאמרי הראיה, עמ' 235**

לפעמים, אמנם, אנו רואים שבעלי הרוחניות, צדיקי הדור, נוטים לנזירות ופרישות ומואסים בחומריות. אבל זהו סימן שבא קלקול בעולם, וכדי להתרפאות מן הקלקול הם משתמשים בסמים חריפים, שהבריא, כמובן, אינו צריך להם כלל.